МОДЕЛ УГОВОРА О НАБАВЦИ УСЛУГА МОБИЛНЕ ТЕЛЕФОНИЈЕ ЗА УНИВЕРЗИТЕТ У НИШУ

Закључен између:

1. УНИВЕРЗИТЕТА У НИШУ, са седиштем у Нишу, ул. Универзитетски трг број 2, матични број 07185286, ПИБ 10335096, кога заступа проф. др Драган Антић, ректор (у даљем тексту: Наручилац);

 и

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_, бр. рачуна \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_код \_\_\_\_\_\_\_\_\_\_\_\_\_\_\_\_\_ (банке), кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Најповољнији понуђач – Извршилац услуге)

**Члан 1.**

 Уговорне стране сагласно констатују:

* Да је Наручилац, на основу члана 27. Закона о јавним набавкама („Службени гласник РС“, бр. 91/2019) спровео поступак набавке услуга – Услуге мобилне телефоније за Универзитет у Нишу за период 01.11.2023. – 31.10.2024. године (План набавки Универзитета у Нишу за 2023. годину - набавке на које се закон не примењује).
* Да је Најповољнији понуђач - Извршилац услуге дана \_\_\_\_\_\_\_\_\_\_\_\_\_\_ године доставио понуду број \_\_\_\_\_\_\_\_\_\_\_\_ која се налази у прилогу уговора и саставни је његов део.
* Да понуда Најповољнијег понуђач - Извршиоца услуге у потпуности одговара техничким спецификацијама из обрасца понуде.
* Да је Наручилац у складу са чланом 146. Закона о јавним набавкама, на основу понуде Најповољнијег понуђача - Извршиоца услуге и одлуке о додели уговора број \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_. године, изабрао Извршиоца услуге као најповољнијег понуђача за набавке услуга – Услуге мобилне телефоније.

**Члан 2.**

 Предмет Уговора је пружање услуге Мобилне телефоније од стране Извршиоца услуга која ће се реализовати у обиму и на начин предвиђен Обрасцем понуде, а по ценама из прихваћене понуде број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_. године која је саставни део овог Уговора.

**Члан 3.**

Укупна уговорена вредност јавне набавке износи максимално 700.000,00 динара без ПДВ-а.

**Члан 4.**

 Уговорне стране сагласно уговарају јединичну цену за све сервисне услуге из предмета набавке, а у свему према понуди \_\_\_\_\_\_\_\_\_\_\_\_\_\_\_ Извршиоца услуга која је саставни део овог Уговора.

 Јединичне Ценe услуга из усвојене Понуде Извршиоца услуга су фиксне и не могу се повећавати током трајања овог Уговора.

Плаћање уговорених вредности из става 1. овог члана Наручилац ће извршити на основу оригинал фактуре са спецификацијом услуга и то у року од 20 дана од дана пријема исправно сачињене фактуре.

**Члан 5.**

 Извршилац услуга се обавезује да у вршењу предметних услуга поступа у свему у складу са одредбама чланова 124 – 130 Закона о електронским комуникацијама („Сл. Гласник РС“, број 44/10 и 60/13 – Одлуке Уставног суда), а који се односи на тајност електронских комуникација, законито пресретање и задржавање података.

**Члан 6.**

 Наручилац може поднети приговор на износ фактуре у року од 30 (тридесет) дана од дана доспећа фактуре.

 Извршилац услуга је дужан да у року од 15 (петнаест) дана од дана пријема приговора достави Наручиоцу образложени писани одговор, којим се изјашњава о приговору.

 Приговор се може поднети у писаној форми електронским путем или путем поште.

 Приговор подноси овлашћено лице Наручиоца, које је на основу овлашћења у својству овлашћеног администратора пословне мреже.

**Члан 7.**

 Наручилац може поднети приговор на квалитет услуга, у року од 30 дана од дана пружања услуге.

 Извршилац услуга је дужан да достави писани одговор на приговор у року од 15 дана од дана пријема истог.

**Члан 8.**

 Уколико Наручилац није задовољан начином на који је приговор решен, Наручилац услуга поред осталих права које има у складу са законом, може да се у року од 15 (петнаест) дана по пријему одговора Извшиоца услуга, односно од истека рока за достављање одговора, обрати Републичкој агенцији за електронске комуникације у смислу Закона о заштити потрошача.

 **Члан 9.**

 Извршилац услуга је одговоран за отклањање кварова и сметњи на јавној мобилној телекомуникационој мрежи и елементима мреже који се користе за пружање услуга мобилне телефоније (без накнаде).

 **Члан 10.**

 Извршилац услуга се обавезује да Наручиоцу омогући куповину телефонских апарата у оквиру буџета по пуним (малопродајним) или бенефицираним ценама усклађеним са лимитима Извршиоца услуга на нивоу целе групе.

 У случају куповине апарата по бенефицираним ценама од износа буџета се одузима разлика пуне и бенефициране цене.

 Након што је потрошен буџет, Извршилац услуга ће омогућити Наручиоцу куповину телефонских апарата по малопродајним ценама.

 Апарати морају бити испоручени по ценама које су важиле на дан када су апарати поручени.

 Вредност буџета износи \_\_\_\_\_\_\_\_\_\_\_\_\_\_\_\_\_\_\_\_ без ПДВ-а, и дефинисана је понудом Извршиоца услуга.

 Уговорне обавезе по основу куповине телефонских апарата престају да важе са истеком овог Уговора.

**Члан 11.**

 Извршилац услуге се обавезује да приликом испоруке мобилних телефонских апарата и уређаја Наручиоцу преда и пратећи прибор и додатне уређаје по спецификацији произвођача и оригиналну каталошку и/или другу документацију: гаранцију, атесте, сертификате, упутство за употребу и одржавање апарата/уређаја, као и друга пратећа документа. Гарантни лист и упутство за употребу и одржавање морају бити предати у оригиналу и у преводу на српски језик.

 Испорука и предаја наведених мобилних телефонских апарата и уређаја врши се у року од 14 дана од дана захтева Наручиоца за испоруку одређеног модела који је у званичној понуди Извршиоца услуга

**Члан 12.**

 Извршилац услуга ће, након закључења Уговора, омогућити Наручиоцу да без накнаде закључује претплатничке уговоре за додатне бројеве (укључивање у затворену групу Наручиоца), на које ће бити примењени сви услови (дефинисани понудом Извршиоца услуга), који важе за постојеће претплатничке бројеве у затвореној групи Наручиоца.

**Члан 13.**

 Наручилац може захтевати активацију или деактивацију додатних услуга, тарифних додатака, роминга, привремено искључење претплатничких бројева и њихово укључење након привременог искључења (без накнаде), замену SIM картице, деактивацију претплатничког броја (без накнаде) - Извршилац услуга је у обавези да ове захтеве Наручиоца реализује у најкраћем могућем року.

**Члан 14.**

Вишом силом се сматрају догађаји и околности независни од воље уговорених страна који ометају, спречавају или онемогућавају потпуно или делимично извршење уговорених обавеза, а наступиле су након закључења Уговора. Таквим околностима сматрају се догађаји и околности, које као такве призна и прогласи суд надлежан по члану 22. овог Уговора.

 О дану наступања, трајању, односно дану престанка претходно наведених околности које ослобађају од одговорности, уговорне стране су у обавези да једна другу обавесте писаним путем у року од 3 (три) дана од сазнања за исте.

**Члан 15.**

Уговорне стране се не могу позивати на ванредне околности које су настале по истеку предвиђеног рока за реализацију уговорних обавеза.

**Члан 16.**

Наступање околности из члана 14. продужава рок за извршење уговорних обавеза за време трајања тих околности.

Ако се трајање више силе продужи након уговореног рока, свака уговорна страна има право да раскине уговор, без обавезе плаћања накнаде штете другој уговорној страни.

**Члан 17.**

Уговарне стране су сагласне да се свака измена или допуна овог Уговора може вршити искључиво у писменој форми, уз обострану сагласност.

**Члан 18.**

Уговорне стране су сагласне да овај уговор сматрају поверљивим и да ниједна уговорна страна нема право да открива, преноси или на било који други начин учини доступним садржај овог уговора било којој трећој страни без писмене сагласности друге стране.

**Члан 19.**

У случају статусне промене код Извршиоца услуга, Извршилац услуга се обавезује да ће обезбедити преношење својих обавеза по овом Уговору на свог правног следбеника, или на друго правно лице које је оспособљено да обезбеди остваривање права Наручиоца, уз претходну сагласност Наручиоца.

**Члан 20.**

На све оно што није предвиђено овим Уговором примењиваће се одредбе Закона о облигационим односима, као и други прописи који регулишу ову материју.

**Члан 21.**

 У складу са чланом 160. Закона о јавним набавкама, Наручилац може након закључења уговора, без спровођења поступка јавне набавке повећати обим предмета набавке, с тим да вредност измене мора да буде мања од 10% првобитне вредности уговора о јавној набавци добара.

 Обавезе из овог уговора које доспевају у наредној години биће реализоване највише до износа средстава која ће им за ту намену бити одобрена финансијским планом у тој години.

**Члан 22.**

Све евентуалне неспоразуме који могу настати поводом реализације овог Уговора, сауговарачи ће настојати да реше мирним путем, споразумом.

У случају судског спора, надлежан ће бити суд у Нишу.

**Члан 23.**

 Уговор ступа на снагу даном потписивања од стране овлашћених представника уговорених страна, а примењује се од 01.11.2023. године до 31.10.2024. године, осим у случају утрошка средстава обезбеђених за реализацију предметне јавне набавке.

 Утрошком средстава Наручиоца за предметне услуге по овом уговору, пре истека рока из става 1. овог члана, овај уговор престаје да важи, о чему Наручилац писмено обавештава Извршиоца.

 Извршилац услуга се обавезује да за потребе Наручиоца извршава услуге које су предмет овог Уговора у периоду од 1 (једна) године, свакодневно од 00:00 h до 24:00 h. од дана потписивања од стране овлашћених представника уговорених страна.

**Члан 24.**

 У случају раскида Уговора пре истека рока од 1 (једне) године, мобилни телефонски апарати и уређаји са пратећом опремом остају власништво Наручиоца.

Овај Уговор сачињен је у 4 (четири) истоветна примерка, од којих свака уговорна страна задржава по 2 (два) примерка.

**ИЗВРШИЛАЦ УСЛУГЕ НАРУЧИЛАЦ**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Проф. др Драган Антић